Document ID: 31995D0018

KOMMISSIONENS BESLUTNING af 2. februar 1995 om godkendelse af en ændring af det sortsomstillingsprogram for humle, som Forbundsrepublikken Tyskland har indgivet i medfør af Rådets forordning (EØF) nr. 2997/87 (Kun den tyske udgave er autentisk) (95/18/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2997/87 af 22. september 1987 om fastsættelse af producentstøtten for humle for 1986-høsten og om fastlæggelse af særforanstaltninger for visse produktionsområder (1), senest ændret ved forordning (EØF) nr. 3338/92 (2), særlig artikel 2, stk. 5,
under henvisning til Kommissionens forordning (EØF) nr. 3889/87 af 22. december 1987 om gennemførelsesbestemmelser til særforanstaltningerne for visse humleproduktionsområder (3), senest ændret ved forordning (EØF) nr. 718/93 (4), særlig artikel 3, og
ud fra følgende betragtninger:
I henhold af artikel 2, stk. 5, i forordning (EØF) nr. 2997/87 sendte Forbundsrepublikken Tyskland den 28. marts 1988 Kommissionen et sortsomstillingsprogram for humle; ved Kommissionens beslutning 89/482/EØF (5) godkendtes dette program, som ændret den 3. juli 1989;
Forbundsrepublikken Tyskland forelagde den 22. december 1989 Kommissionen ændringer til dette program, som, efter at nye ændringer var blevet vedtaget den 4. maj 1990, godkendtes ved beslutning 90/341/EØF (6);
Forbundsrepublikken Tyskland forelagde den 8. januar og den 20. oktober 1993 Kommissionen ændringer til dette program, som godkendtes ved henholdsvis beslutning 93/220/EØF (7) og 93/675/EF (8);
Forbundsrepublikken Tyskland forelagde den 2. november 1994 Kommissionen nye ændringer til dette program;
de foreslåede ændringer vedrører udelukkende ubetydelige ændringer af den sortssammensætning, der omstilles til i regionen Elbe-Saale;
det således ændrede program er i overensstemmelse med den pågældende forordnings formål og indeholder de oplysninger, der er foreskrevet i artikel 2 i forordning (EØF) nr. 3889/87;
i det af Forbundsrepublikken Tyskland forelagte program er der ikke forudset noget finansielt bidrag fra det nationale budget;
de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Humle -
VEDTAGET FØLGENDE BESLUTNING:
Artikel 1
Den ændring af sortsomstillingsprogrammet for humle, som Forbundsrepublikken Tyskland i medfør af forordning (EØF) nr. 2997/87 indgav den 2. november 1994, godkendes. De vigtigste elementer i det således ændrede program er anført i bilaget.
Artikel 2
Forbundsrepublikken Tyskland underretter hver sjette måned Kommissionen om programmets forløb.
Artikel 3
Denne beslutning er rettet til Forbundsrepublikken Tyskland.
Udfærdiget i Bruxelles, den 2. februar 1995.

Labels: 17
19
6
12
18